49. schôdza NR SR - 13.deň - B. popoludní
Dátum: 2026-05-04
Poslanec: Pročko, Jozef 
Druh vystúpenia: Vystúpenie v rozprave

Správne, aby v tých výberových konaniach mal šancu každý, tak toto je to, čo má na Slovensku platiť. Vláda by mala mať záujem na tom, aby výberové konania boli naozaj čestné a spravodlivé. Aby sme vybrali toho najlepšieho uchádzača, aby ten najlepší uchádzač, ktorý nám dá efektívne podklady, ktorý nám ukáže odborné podklady, ktorý nám tú prácu, ktorú ide robiť, aby si to urobil naozaj zodpovedne. Je smutné, je smutné, keď naozaj v čase, kedy vládne Robert Fico, sa vyberajú ľudia, ktorí sú blízki strane a vláde Roberta Fica. Je smutné, ak začnem príkladom, ktorý je najkrajší. Nie, nič krajšie, ako keď asistent poslanca Bartka si založí občianske združenie, či čo to bola, neziskovka a dostane, dostane 10 miliónov. Rok to združenie funguje na to, aby pomohol vede, 10 miliónov. Bežný človek si nevie predstaviť, čo je to 10 miliónov, ale poslanec Bartek má asistenta, ktorý dostal 10 miliónov. Viete o tom, že teraz sa to občianske združenie ide súdiť, lebo to mali dostať a ide žalovať. To ešte to nechcem tu rozoberať, ale to je, to je fraška. Oni sa ešte idú súdiť, lebo oni dostali tých 10 miliónov preto, lebo sú čestní, spravodliví, zodpovední a pomôžu tejto vede. Veď možno vynájdu vakcínu, ktorou sa nebude treba ani vakcinovať. Na tú vakcínu sa len pozriete a poslanec Bartek vám zabezpečí ľahší život. Strašné. Strašné. Čo je nejako um, uh, podvody, ktoré urobili s dotáciami, ktoré teraz Takáč označuje, že nič sa nedeje a idú odobrať akreditáciu. Idú odoberať akreditáciu takej, čo jej platobnej agentúre, ktorá rozdávala peniaze, eurofondy na základe toho, ako chceli naši ctení vládni činitelia. Myslíte, že tie výberové konania, ktoré sa diali na tie eurofondy, na tie dotácie, boli spravodlivé? Myslíte, že ten Börse, ktorý dostal 7 miliónov na sedem penziónov, že to bolo spravodlivé? A prečo dostal Börse 7 miliónov na sedem penziónov? To neexistovali ďalší ľudia, ktorí by dostali takúto, mali takúto možnosť? A ideme ďalej. Idú nám postaviť novú jadrovú elektráreň a Fico bol, pamätáte sa, Fico bol za Trumpom, aby vybudoval, aby teda povedal, že Donald, prosím vás pekne, postavte nám jadrovú elektráreň. Myslíte si, že sa s niekým radil? Myslíte si, že Fico sa s niekým poradil? Nie, dobrý biznis, dobrý biznis. Ešte si získam aj tých Američanov, ale to je paradox. Že tým Američanom, ktorým vliezol do chodby, lebo oni ho nevpustili ani do kuchyne, prijali ho na chodbe, tak tam vliezol a tí si s ním urobili svoje a poslali ho preč. Myslíte, že Taraba, ktorý ide postaviť, teda chce postaviť v Málinci prečerpávačku, teda nad Málincom, nad Čechánkami, prečerpávačku, že to ide urobiť naozaj na základe dobrého úmyslu a že tam bolo verejné obstarávanie a že tam pôjdu naozaj, že to budú stavať firmy, ktoré sú zodpovedné. Ja poznám to prostredie veľmi dobre. Ja žijem odtiaľ 2019 km vzdušnou čiarou. Ja poznám tie krásne Čechánky, poznám Málinec. Tú nádhernú pitnú vodu, čo tam je. A Tarabovi je jedno, že ide zničiť pitnú vodu. Tarabovi je jedno, že ide devastovať prírodu. Už Taraba dostal 60 miliónov na projektové dokumentácie. A keď to aj nepostavia, tak už dostal 60 miliónov na projektové dokumentácie a on si bude vyberať svojich ľudí tak, ako on chce. On si bude vyberať firmy, ktoré budú robiť projektové dokumentácie. Myslíš, že tá firma urobí tú projektovú dokumentáciu za 20 000? Nie, 200. 200. A to som ešte povedal slabú čiastku. Veď dám vám krásny príklad toho, ako tu právnici vedia krásne zarobiť. Idem ďalej. O HC1, ak som už hovoril o Takáčovi. Ďalej, výzva pre nemocnice, ktorá je, tak sprevádzajú podozrenia z manipulácie a korupcie. 200 miliónov € z plánu obnovy a odolnosti si rozdelilo sedem zdravotníckych zariadení v okresných mestách, veľké fakultné nemocnice zo súťaže vypadli. Robo Fico nerobí výberové konania. Robo Fico rozdeľuje na základe toho, či nemocnica v Topoľčanoch je poplatná, či riaditeľ nemocnice v Bánovciach je priateľ, či nemocnica niekde na východe a riaditeľ tej malej nemocnice je straník. Veľké nemocnice nedostali dotácie, ale malé nemocnice áno. A ideme ďalej. Mýtny systém. To je krásna ukážka. To je nádherná ukážka zdierania Slovenska. Mýtny systém, priatelia. Viete, kto tam bol do toho zatiahnutý? Náš pán prezident Peťo Pellegrini bol do toho, do mýtneho systému, ale Peťo Pellegrini povedal, že on je v tom čistý ako anjelik. On sa aj každý večer modlí: „Anjeličku, môj strážničku, opatruj moju bedničku od šampanského.“ A opatrne mu. Peťo je veľmi skvelý človek. Takže za mýtny systém platíme starému dodávateľovi, priatelia. Cez dodatky prichádzame o milióny € za vybudovanie systému, zaplatili sme 250 miliónov, ale nevlastníme ho, Slováci. My sme teda hospodári. My sme zaplatili 250 miliónov za niečo, čo nevlastníme. Ale Peťo sa zase pomodlil: „Anjeličku, môj strážničku, opatruj mojich 250 miliónikov.“ Používať ten systém začneme najskôr v roku 2027. To je len mýtny systém a idem ďalej. Bojnice, hovoril som o nemocnici, ale Bojnice získali 18 miliónov, hoci v pláne vôbec neboli. Bojnice, ale podľa mňa Robo Fico to urobil preto, lebo on má rád deti a deti majú rady zvieratá. No tak deti, keď pôjdu do nemocnice v Bojniciach, ktorá dostala 18 miliónov, tak čo, tie deti si môžu pozrieť aj tie medvede. Výborne, Robo. Vláda koncom roka zmenila zákon o prideľovaní poľnohospodárskych dotácií. Pôvodne boli peniaze nastavené všetkým firmám, ktorých predstavitelia, a pozor, títo predstavitelia, ktorým Fico poslal peniaze, boli obvinení políciou. Opäť Fico, opäť Fico vybral svojich ľudí. Nie ľudí, nie. Milí poľnohospodári, ja sa vás pýtam a mám vás veľa kamarátov. Zolo, počúvaj, Zolo, povedz mi, je tento systém dobre nastavený? Mne rozprávaš o tom, že aké to je a tvoji kamaráti stále volia Fica, poľnohospodári. Tak dúfam, že sa vám, poľnohospodári, otvorili oči a vidíte, čo tento, čo táto vláda robí s poľnohospodármi na Slovensku. No a teraz idem k tomu, ako si viete zarobiť ako dobrý advokát. Tak, predstavte si, že máte advokátku, ktorá 20 rokov bojuje za štát, vyhráva 100-miliónové spory, ale príde zrazu, čo urobí Slovenský pozemkový fond pod vedením Matečnej? Tak túto advokátku odstrihne a namiesto nej si posledné dva úkony, dva úkony, priatelia, pochybným spôsobom najme kanceláriu Ecker a Kán. A tá kancelária dostane 1,8 milióna € za dva úkony. Za dva úkony. A pani Matečná povedala, že ona vždy bola čestná, rozplakala sa, že ona nikdy nespolupracovala so zlými ľuďmi. Toto, čo tu predkladá Gábor Grendel, je veľmi dobrá vec. Je to vynikajúca vec, milí Slováci a Slovenky, preto, lebo vám zabezpečí, lebo to ide zabezpečiť, aby to výberové konanie bolo spravodlivé a čestné, aby sa nediali tie veci, ktoré som vám prečítal. Takže je len na vás, drahé Slovenky a drahí Slováci, ktorí máte drahý benzín a drahé potraviny, aby ste sa rozhodli, či chcete, aby rozhodovala vláda, ktorá výberové konania robí podľa toho, ako sa Robert Fico vyspí a ako sa stretne niekde na hoteli so svojimi kamarátmi, alebo aby o výberových konaniach rozhodovali tí, ktorí naozaj chcú robiť výberové konania čestne a spravodlivo. Ďakujem veľmi pekne. Na vaše vystúpenie jedna faktická, pán poslanec Grendel, nech sa páči.